**NOTĂ INFORMATIVĂ**

Proiectul Ordinului de modificare a Ordinului Ministerului Finanțelor nr. 86 din 13.07.2020 ”Cu privire la aprobarea Regulamentului privind subvenţionarea sumei contribuţiilor de asigurări sociale de stat obligatorii în sumă fixă pentru persoanele fizice indicate la poziţiile 1.7 şi 1.8 din anexa nr. 1 la Legea nr. 489/1999 privind sistemul public de asigurări sociale, aferente perioadei sistării activităţii în conformitate cu deciziile Comisiei naţionale extraordinare de sănătate publică şi/sau cu dispoziţiile Comisiei pentru Situaţii Excepţionale a RM” a fost elaborat întru concretizarea unor aspecte ce țin de aplicarea prevederilor deciziilor Comisiei naționale extraordinare de sănătate publică şi/sau dispoziţiilor Comisiei pentru Situaţii Excepţionale a RM, în condițiile în care subiecții subvenționării desfășoară activitatea economică nu doar în cadrul piețelor, dar și a centrelor comerciale și altor locuri autorizate de autoritățile administrației publice locale.